钦定古今图书集成/明伦汇编/氏族典/第067卷 > 朱友珪
## 钦定古今图书集成/明伦汇编/氏族典/第067卷 > 朱友珪

按《五代史梁家人传》：“太祖子友珪，开平元年封郢王。
友珪，太祖镇宣武，略地宋、亳间，与逆旅妇人野合而
生也。长而辩黠多智。太祖病，召友文欲以后事属之，
以友珪为莱州刺史。太祖素刚暴，既病而喜怒难测，
是时左降者必有后命，友珪大惧，乃易服微行入左
龙虎军，见统军韩勍计事。勍夜以牙兵五百随友珪”，
杂控鹤卫士而入。夜三鼓，斩关入万春门，至寝中。友
珪亲吏冯廷谔以剑犯太祖，洞其腹，肠胃皆流。友珪
遣丁昭浦驰至东都，杀友文。乾化二年六月既望，友
珪于柩前即皇帝位，改元曰“凤历。”太祖外孙袁象先
与驸马都尉赵岩等谋讨贼。二月，象先以禁兵入宫，
友珪与妻张氏趋北垣楼下，使冯廷谔进刃其妻及
己。《末帝》即位，废为庶人。